**OPĆINA SVETI IVAN ŽABNO**

**Trg Karla Lukaša 14**

**48214 SVETI IVAN ŽABNO**

**OIB: 85606488440**

**RKP: 28284**

**IBAN: HR6424020061843900006**

**Bilješke uz godišnje financijske izvještaje za 2020. godinu**

**SVETI IVAN ŽABNO, veljača 2021. godine**

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

OPĆINA SVETI IVAN ŽABNO

Sveti Ivan Žabno, Trg Karla Lukaša 11

Matični broj: 2574608

OIB: 85606488440

Šifra djelatnosti: 8411

RKP: 28284

Razina: 22

Razdoblje: 2020-12

**Bilješke uz Izvještaj o prihodima i rashodima, primicima i izdacima**

**(OBRAZAC PR-RAS)**

1. **Bilješka uz AOP 004 Porez i prirez na dohodak od nesamostalnog rada**

Prihod od poreza i prireza na dohodak od nesamostalnog rada ostvaren je s 9.946.147 kn što je u odnosu na prethodnu izvještajnu godinu za 1.519.995,00 kn manje zbog pandemije COVID-19.

1. **Bilješka uz AOP 010 Povrat poreza i prireza na dohodak po godišnjoj prijavi**

Povrat u 2020. godini izvršen je u iznosu 331.559 kuna prema Izvješću Financijske agencije.

1. **Bilješke uz AOP 022** Povremeni porezi na imovinu također prikazuju smanjenje u iznosu 112.151 kunu, znači porez na promet nekretnina je smanjen također zbog pogođenosti pandemijom, smanjene su transakcije kupnje nekretnina, jer se ovaj porez plaća jednokratno.
2. **Bilješke uz AOP 028 Porezi na korištenje dobara ili izvođenje aktivnosti** (porez na tvrtku ukinut 2017. godine, u prethodnom izvještajnom razdoblju manje je ovrha iz prijašnjih godina naplaćeno, u 2020.- 6.640 kuna.
3. **Bilješke uz AOP 055 Tekuće pomoći iz drugih proračuna**

Tekuće pomoći iz drugih proračuna , a odnose se na pomoći Županije Koprivničko-križevačke za ogrijev i održavanje izbora u iznosu 311.247 kn, pomoći Ministarstva regionalnog razvoja i fondova EU u iznosu 150.000 za javnu vodoopskrbu Ladinec, 408.995 kuna odnosi se na kompenzacijske mjere iz državnog proračuna, 37.430 kunu sredstva su dobivena za Strateški razvojni program.

1. **Bilješke uz AOP 056 Kapitalne pomoći proračunu iz drugih proračuna**

U 2020. godini izvršenje je 679.430 kuna, a odnosi se na kapitalne pomoći Koprivničko-križevačke županije za rekonstrukciju javne rasvjete, asfaltiranje nerazvrstanih cesta, te pomoći za vodovodnu mrežu.

1. **Bilješke uz AOP 058 Tekuće pomoći od izvanproračunskih korisnika**

Tekuće pomoći odnose se na pomoći od Hrvatskog zavoda za zapošljavanje za javne radove u iznosu 60.727 kuna i Fonda za zaštitu okoliša i energetsku učinkovitost za sanaciju odlagališta otpada u iznosu 512.408 kunu.

1. **Bilješke uz AOP 067 Tekuće pomoći temeljem prijenosa EU sredstava**

U ovom razdoblju pomoći se odnose na sanaciju smetlišta u iznosu 4.329.834 kn, energetsku obnovu zgrade općine u iznosu 132.193 kn, iznos od 3.719.750 kuna pomoći odnosi se na izgradnju dječjeg vrtića.

1. **Bilješka uz AOP 068 Kapitalne pomoći temeljem prijenosa EU sredstava**

Iznos od 112.000 kuna odnosi se na projekt WIFI4EU, EU projekt putem vaučera (uveden besplatni internet na pristupnim točkama javnog prostora)

1. **Bilješke uz AOP 084 Naknada za koncesije**

Naknada za koncesiju za gospodarsko korištenje općeg ili drugog dobra, odnosno koncesija za površinu istražnog prostora Drava 2 ostvarena je u iznosu 8.271 kuna. INA d.d. doznačava navedena sredstva.

1. **Bilješke uz AOP 086 Naknada za korištenje nefinancijske imovine**

Zabilježeno smanjenje u odnosu na prethodnu godinu za 143.978 kn budući da je ishođeno Rješenje HAKOM-a glede izdavanje potvrde o pravu puta, iz čega proizlazi da nam je HT d.d. u obvezi plaćati godišnju naknadu u iznosu 71.982 kuna, odnosno u 2019. godini isplaćene su 2017., 2018. i 2019. godina, a u 2020. 71,982 kn naknade i na navedenom AOP-u također je iskazano 19 kuna uplate prihoda od spomeničke rente.

1. **Bilješke uz AOP 126 Prihodi od pruženih usluga**

Prihodi od pruženih usluga ostvareni su 2020. godine sa 29.902 kuna, a odnose se na 10% naknade koje Hrvatske vode uplaćuju Općini za pružanje usluge, slanja rješenja, ovrha, praćenje naplate naknade za uređenje voda.

1. **Bilješke iz AOP 128 Tekuće donacije ,** sredstva od 11.192 kuna odnose se na sredstva isplaćena elementarnu nepogodu u voćarstvu.
2. **Bilješke uz AOP 171 Sitni inventar i auto gume**

Rashodi za sitni inventar i auto gume nema ostvarenja u ovom razdoblju jer smo sitni inventar temeljem Odluke o prihvaćanju računovodstvene politike o kriterijima razvrstavanja imovine regulirali na način da se sva dugotrajna imovina nabavljena u 2020. godini razvrstava na proizvedenu dugotrajnu imovinu bez obzira na nabavnu vrijednost i vijek uporabe, proizvedena dugotrajna imovina čiji je pojedinačni trošak nabave manji od 3.500 kuna jednokratno se otpisuje stavljanjem u uporabu, što je u skladu s člankom 18. Pravilnika o proračunskom računovodstvu i računskom planu („Narodne novine“ broj 124/14., 115/15., 87/16., 3/18. i 126/19).

1. **Bilješke uz AOP 176 Usluge tekućeg i investicijskog održavanja**

Rashodi za usluge tekućeg i investicijskog održavanja ostvareni su u iznosu 2.238.219 kn što je u odnosu na prethodnu godinu za 552.668 kuna više.

1. **Bilješke uz AOP 183 Ostale usluge**

Rashodi za ove usluge smanjeni su za 77.168 kuna, a odnose se na usluge registracije prijevoznih sredstava, te povrat 1% naknade Ministarstvu financija (smanjen priliv sredstava, smanjena i naknada).

1. **Bilješke uz AOP 186 Naknade za rad predstavničkih i izvršnih tijela i slično**

Naknade za rad predstavničkih i izvršnih tijela povećani su u odnosu na prethodno izvještajno razdoblje za 184.640 kuna jer su u 2020. godini održani i izbori za izbor zastupnika u Hrvatski sabor, te su u 1. mjesecu isplaćeni i predsjednički izbori pored isplata naknada Vijećnicima.

1. **Bilješke uz AOP 190 Pristojbe i naknade**

Pristojbe i naknade smanjene su za 21.584 kune u odnosu na prethodnu godinu.

1. **Bilješke uz AOP 229 Tekuće pomoći unutar općeg proračuna**

Sporazum sklopljen s Županijskom upravom za ceste Križevci o dijelu sufinanciranja lokalne ceste Hrsovo – Majur (LC 2614) i lokalne ceste LC 26120 (ŽC 2212 Brestaki-Sveti Ivan Žabno. Ostvareno je financiranje u iznosu 575.780 kuna. Sufinanciranje zbog međuopćinske i međužupanijske prometne povezanosti lokalnog stanovništva.

1. **Bilješke uz AOP 230 Kapitalne pomoći unutar općeg proračuna**

Sporazum sklopljen sa Gradom Križevci o sufinanciranju sanacije odlagališta otpada „Ivančino Brdo“. u iznosu 198.748 kuna u 2019. godini, a u 2020. godini izvršeno samo 566 kuna za nabavu 4 spremnika za odlaganje otpada (iznos sufinanciranja općine u nabavi spremnika).

1. **Bilješke uz AOP 259 Tekuće donacije u novcu** izvršene su sa 721.601 kunu, izvršenje je 228.935 kuna manje od izvršenja u 2019. godini, zbog pandemije COVID-19.
2. **Bilješke uz AOP 260 Tekuće donacije u naravi**

Tekuće donacije u naravi odnose se na vatrogasnu opremu doniranu vatrogasnim društvima koja u 2020. godini donirana u iznosu 44.388 kuna.

1. **Bilješke uz AOP 263 Kapitalne donacije neprofitnim organizacijama**

Kapitalne donacije neprofitnim organizacijama doznačene su u iznosu 50.600 kuna za kapitalna ulaganja u Župi Sv. Petra i Pavla Sveti Petar Čvrstec – obnova krovišta, kao i donacije Župi BDM Cirkvena za obnovu krovišta.

1. **Bilješke uz AOP 267 Naknade šteta pravnim i fizičkim osobama**

Naknada šteta pravnim i fizičkim osobama u ovom razdoblju iznosilo je 12.692 kuna za elemantarnu nepogodu u voćarstvu.

1. **Bilješke uz AOP 273 kapitalne pomoći kreditnim i ostalim financijskim institucijama te trgovačkim društvima u javnom sektoru**

Kapitalna pomoć trgovačkom društvu iskazana je u iznosu 2.366.191 kn, a odnosi se na sredstva za izgradnju vodovoda, sredstva refundirana poduzeću Vodne usluge d.o.o. Križevci.

1. **Bilješke uz AOP-284** Višak prihoda poslovanja – preneseni iznosi 278.677 kuna u 2020. godini.
2. **Bilješke uz AOP 357 Poslovni objekti** iznosi 5.677.268 kuna, izvršenje se odnosi na izgradnju dječjeg vrtića.
3. **Bilješke uz AOP-358 Ceste, željeznice i ostali prometni objekti**

Navedeni iznos od 663.334 kuna odnosi se na modernizaciju odnosno asfaltiranje cesta na području Općine Sveti Ivan Žabno. AOP iskazuje smanjenje za 2.015.595 kuna budući da je većina nerazvrstanih cesta asfaltirana.

1. **Bilješka uz AOP 367 Uređaji, strojevi i oprema**

Rashodi ulaganja u uređaje, strojeve i opremu odnosi se na kupnju traktora, prikolice u iznosu 277.518 kuna.

1. **Bilješka uz AOP 394 Dodatna ulaganja na građevinskim objektima**

Dodatna ulaganja na građevinskim objektima izvršena su sa 948.169 kuna, a odnose se na dodatna ulaganja na rekonstrukciji društvenog doma Štefanci-Ištoki, te radovi na izgradnji školske sportske dvorane.

1. **AOP 486 Primljeni krediti** od tuzemnih institucija izvan javnog sektora odnosi se na ralizaciju kredita OTP banke za izgradnju školske sportske dvorane u Svetom Ivanu Žabnu u iznosu 595.048 kn. Prethodne godine nije bilo zaduženja.
2. **AOP 498** **Primljeni zajmovi od državnog proračuna,** primljen je beskamatni zajam iz državnog proračuna u iznosu 400.000 kuna.
3. **Bilješke uz AOP 629 Ukupni prihodi i primici**

Ukupni prihodi i primici povećani su u odnosu na prethodnu godinu za 7.844.493 kuna, budući su u 2020. godini završeni projekti izgradnje dječjeg vrtića i sanacije smetlišta, najveće povećanje iskazano na pomoćima temeljem prijenosa EU sredstava.

1. **AOP 630 Ukupni rashodi i izdaci** iskazani su sa 23.053.646 kuna što je za 4.579.089 kuna više u odnosu na predhodno razdoblje.
2. **AOP 631 Višak prihoda i primitaka** iznosi 115.996 kuna.
3. **AOP 633 Višak prihoda i primitaka** preneseni iznosi 278.677 kuna što je u odnosu na prethodnu godinu za 92% manje.
4. **AOP 635 Višak prihoda i primitaka raspoloživ u sljedećem razdoblju iznosi 394.673 kune.**
5. **Stanje novčanih sredstava na početku izvještajnog razdoblja (AOP 638)** iznosi 1.801.805 kuna
6. **Stanje novčanih sredstava na kraju izvještajnog razdoblja (AOP 641)** iznosi 394.673 kune.

**Bilješke uz Izvještaj o rashodima prema funkcijskoj klasifikaciji**

**( OBRAZAC RAS-funkcijski)**

1. **AOP 003 – Izvršna i zakonodavna tijela**

Rashodi za izvršna i zakonodavna tijela iskazna su u iznosu 2.347.719 kn i odnose s na rashode za plaće i redovan rad dužnosnika, službenika i namještenika Jedinstvenog upravnog odjela, doprinose, poreze i prirez, naknade za prijevoz, seminare, rashodi za obavljanje poslova iz nadležnosti Jedinstvenog upravnog odjela; uredski materijal , literatura, sitni inventar, usluge telefona, poštarinu, plin, tisak, intelektualne usluge, računalne usluge, oprema za grijanje, ventilaciju i hlađenje, računalne usluge, usluge banaka, usluge platnog prometa, geodetsko –katastarske usluge, ugovore od djelu, ostale tekuće donacije, oprema, naknade za rad predstavničkih i izvršnih tijela, naknade vijećnicima i troškovi održavanja izbora.

1. **AOP 012 – Ostale opće usluge**

Rashodi se odnose na usluge i materijal investicijskog održavanja građevinskih objekata u iznosu 331.819 kunu , usluge tekućeg i investicijskog održavanja građevinskih objekata u iznosu 744.470 kn, ostale usluge tekućeg i investicijskog održavanja u iznosu 374.827 kn, ostale usluge promidžbe i informiranja u iznosu 1.535 kuna, iznošenje i odvoz smeća u iznosu 769 kuna i usluge pri registraciji prijevoznih sredstava u iznosu 1.790 kn.

1. **AOP 015- Opće javne usluge koje nisu drugdje svrstane**

Rashodi se odnose na djelatnike na javnim radovima, njihove plaće i doprinose, te naknade za prijevoz na posao i s posla u iznosu 27.127 kuna.

1. **AOP 020 – Civilna obrana**

Rashodi se odnose na tekuće donacije Vatrogasnoj zajednici Općine Sveti Ivan Žabno u iznosu 378.000 kn, 10.000,00 kn izdvojeno je za Hrvatsku gorsku službu spašavanja, ostale zdravstvene i veterinarske usluge iznose 11.985 kuna, a odnose se na kupnju antigenskih testova za testiranje na COVID-19, ostale intelektualne usluge odnose se na izradu Plana djelovanja civilne zaštite u iznosu 7.250 kuna, iznos od 9.750 kuna odnosi se na Plan zaštite od požara.

1. **AOP 026 – Usluge protupožarne zaštite**

Rashodi se odnose na nabavu opreme za vatrogasna društva u iznosu 44.388 kn

1. **AOP 036 – Poljoprivreda**

Rashodi za poljoprivredu iskazani su u iznosu 34.864 kuna i odnose se na Tekuće pomoći LAG – lokalna akcijska grupa – 6000 kuna, geodetsko katastarske usluge u iznosu 2.250,00 kuna, sudske pristojbe u iznosu 13.922 kuna, naknade štete-elementarne nepogode – doznačeno za voćarstvo 12.692 kuna,

1. **AOP 044 – Električna energija**

Rashodi za električnu energiju iskazani su u iznosu 65.983 kn.

1. **AOP 051 – Cestovni promet**

Rashodi klasificirani u cestovni promet odnose se na usluge i materijal tekućeg i investicijskog održavanja nerazvrstanih cesta u iznosu 164.684 kuna, usluge tekućeg i investicijskog održavanja građevinskih objekata u iznosu 555.591 kunu, rekonstrukciju odnosno modernizaciju cesta u iznosu 663.334 kn, 16.000 kuna odnosi se na izradu geodetskih elaborata za ceste, tekuća pomoć Županijskoj upravi za ceste za sufinanciranje lokalnih cesta iznosi 575.780 kuna.

1. **AOP 046 - Komunikacije** izvršene su sa 118.128, projekt WIFI4EU, uvođenje besplatnog interneta na pristupnim točkama.
2. **AOP 072 – Gospodarenje otpadom**

Obuhvaća iznos od 566 kuna koliko iznosi sufinanciranje Općine za nabavu 4 kontejnera za odvoz smeća.

1. **AOP 073 – Gospodarenje otpadnim vodama**

Gospodarenje otpadnim vodama uključuje izradu projektne dokumentacije za izgradnju kanalizacije aglomeracije na području Općine Sveti Ivan Žabno u iznosu 71.560 kn.

1. **AOP 076 – Istraživanje i razvoj: Zaštita okoliša**

Rashodi uključuju sanaciju smetlišta Trema – Gmanje u iznosu 4.870.148 kuna.

1. **AOP 079 – Razvoj stanovanja**

Razvoj stanovanja uključuje usluge tekućeg i investicijskog održavanja građevinskih objekata-autobusne stanice u iznosu 2.813kn, usluge agencija, servisa za postupke javne nabave u iznosu 8.770 kuna, ostale intelektualne usluge iznose 15.000 kuna, kupnja građevinskog zemljišta za razvoj stanovanja odnosno izgradnju stanova u iznosu 85.000 kn,

1. **AOP 080 – Razvoj zajednice**

Materijal i dijelovi za tekuće i investicijsko održavanje građevinskih objekata iznosi 49.928 kuna , usluge tekućeg i investicijskog održavanja građevinskih objekata u iznosu 79.454 – održavanje domova u vlasništvu Općine, veterinarske usluge u iznosu 24.098 kuna, ostale nespomenute usluge 7.300 kuna, nabava opreme za održavanje javnih površina u iznosu 142.120 kn, dodatna ulaganja na građevinskim objektima iznose 360.693 kuna – izgradnja društvenog doma Štefanci Ištoki

**15.** **AOP 081- Opskrba vodom**

Uključuje prijenos sredstava Vodnim uslugama d.o.o. za vodoopskrbnu mrežu u iznosu 2.294. 631 kn.

1. **AOP 082 – Ulična rasvjeta**

Rashodi za uličnu rasvjetu ostvareni su u iznosu 127.149 kn (javna rasvjeta) te obuhvaćaju i održavanje javne rasvjete i rekonstrukciju u sveukupnom iznosu 433.127 kn.

1. **AOP 102 – Poslovi i usluge zdravstva koji nisu drugdje svrstani**

Poslovi i usluge zdravstva koji nisu drugdje svrstani ostvareni su u iznosu 67.243kn, a odnose se na usluge deratizacije i dezinsekcije, te sufinanciranje dežurstva ljekarne u Križevcima u iznosu 6.510 kuna.

1. **AOP 104 Službe rekreacije i sporta**

Navedeni rashodi u iznosu 129.000 kuna odnose na donacije sportskim društvima temeljem natječaja, dodatna ulaganja na građevinskim objektima iznose 587.477 kuna, a odnose se na izgradnju školske sportske dvorane.

1. **AOP 105 – Službe kulture**

Rashodi za službe kulture realizirani su u iznosu 24.000 kn, a odnose se na financiranje udruga u kulturi temeljem javnog natječaja.

1. **AOP 109 – Rashodi za rekreaciju, kulturu, i religiju koji nisu drugdje svrstani**

Rashodi za rekreaciju, kulturu i religiju koji nisu drugdje svrstani realizirani su u iznosu 127.600 kn, a odnose se na iskazane rashode za dane donacije vjerskim zajednicama u iznosu 40.000 kn, kapitalne donacije za obnovu sakralnih objekata Župa BDM Cirkvena, Župa Sv. Petra i Pavla u iznosu 50.600 kuna, Gradsku knjižnicu Franjo Marković 18.000 kn, provođenje manifestacije „Svetoivanjski dani“ u iznosu 19.000 kuna.

1. **AOP 112**- **Predškolsko obrazovanje**

Rashodi razvrstani u skupinu predškolskog obrazovanja odnose se na ostvarene rashode za plaće i putne troškove odgajatelja u maloj školi u iznosu 120.330kn, sufinanciranje smještaja u vrtiću u iznosu 222.133 kn, dječja igrališta - opremanje u iznosu 47.938 kuna, izgradnja dječjeg vrtića u iznosu 5.677.268 kuna, opremanje vrtića u iznosu 453.350 kuna, javnobilježničke pristojbe 3.630 kn, ostali rashodi poslovanja u iznosu 2.536 kuna.

1. **AOP 113 – Osnovno obrazovanje**

Rashodi za osnovno obrazovanje ostvareni su u iznosu 198.375 kn, a odnose se na ostvarene rashode naknade logopedu i ostale tekuće donacije O.Š. „Grigor Vitez“ Sveti Ivan Žabno u iznosu 28.278 kn, ostale tekuće donacije u naravi – likovne mape i radne bilježnice za osnovnoškolce – 169.097 kn.

1. **AOP 116 - Više srednjoškolsko obrazovanje**

Više srednjoškolsko obrazovanje uključuje rashode potrebne za provođenje programa sufinanciranja cijene prijevoza studentima u iznosu 354 kn i stipendije studentima u iznosu 70.500 kn

1. **AOP 131 – Obitelj i djeca**

Rashodi na navedenom AOP-u iskazani su u iznosu 98.000 kn, a odnose se na naknade za novorođenčad (porodiljne naknade)

1. **AOP 134 – Socijalna pomoć stanovništvu koje nije obuhvaćeno redovnim socijalnim programima**

Ostvareni rashodi po ovom AOP-u odnose e na tekuće donacije – zaštita socijalno osjetljivih kategorija društva – Udruzi invalida, Udruzi umirovljenika, Graničarskoj uzdanici i Udruzi slijepih u iznosu 10.000 kn, te donacije Crvenom križu Križevci u iznosu 80.932kn.

1. **AOP 109 – Aktivnosti socijalne zaštite koje nisu drugdje svrstane**

Rashodi za aktivnosti socijalne zaštite koje nisu drugdje svrstane realizirani su u iznosu 69.323 kn, a odnose se na troškove geronto domaćice ( pomoć starijima i nemoćnima) u iznosu 3.924 kn (putni troškovi), pomoć obiteljima i kućanstvima u iznosu 62.399 kn ( drvarina i geronto domaćica – pomoć starijim osobama), troškovi stanovanja osoba slabijeg imovnog stanja – 3.000 kuna.

**Bilješke uz Izvještaj o promjenama u vrijednosti i obujmu imovine i obveza**

1. AOP 021 Proizvedena dugotrajna imovina

Na navedenom AOP-u bilježi se iznos smanjenja dugotrajne nefinancijske imovine za 180.409 što se odnosi na otpis potraživanja, prodaju imovine, konkretno poljoprivrednog zemljišta i nasljeđene imovine.

**Bilješke uz Izvještaj o obvezama**

1. **AOP 036 Stanje obveza na kraju izvještajnog razdoblja**

iznosi 1.013.630 kuna, od toga je 653.911 kuna dospjelih obveza, a 359.720 kuna nedospjelih.

1. **AOP 037 – Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 653.910 kn, obveze se odnose na iznos od 498.104 za izgradnju vodotornja u Svetom Ivanu Žabnu, zatim i na dospjele situacije Vodnih usluga Križevci u iznosu 91.117 kn i 64.688 kn za izgradnju vodoopskrbne mreže Ladinec, gdje nisu stigle uporabne dozvole.

1. **AOP 070 Obveze za kazne, naknade šteta i kapitalne pomoći**

Iznos od 155.806 kuna odnosi se na tvrtku Vodne usluge d.o.o. Križevci koja šalje zahtjeve za refunaciju za izgradnju vodoopskrbne mreže Ladinec, u dospjelom je roku 1- 60 dana zbog nepristiglih uporabnih dozvola.

1. **AOP 071 Obveze za kazne, naknade šteta i kapitalne pomoći**

Prekoračenje od 61-180 dana odnosi se na kapitalnu pomoć Vodnim uslugama d.o.o. Križevci za vodotoranj u Svetom Ivanu Žabnu, za koji također nije stigla uporabna dozvola.

1. **AOP 090 – Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja iznosi 359.720 kn, a čine ga:

-obveze za neto plaće 41.673kn;

-porez i prirez na dohodak iz plaća 2.244 kn;

-doprinosi za mirovinsko osiguranje 10.980 kn;

-doprinosi za zdravstveno osiguranje 9.057 kn;

-energija 39.759 kn

-materijal i dijelovi za tekuće i investicijsko održavanje 34.363

-usluge telefona, pošte i prijevoza 3.832 kn

-usluge tekućeg i investicijskog održavanja 116.825kn

-komunalne usluge 1.714 kn

-zdravstvene i veterinarske usluge 2.954 kn

-intelektualne i osobne usluge 1.250 kn

-ostali nespomenuti rashodi poslovanja 8.713 kn

-obveze za bankarske usluge i usluge platnog prometa 1.798kn

-obveze za ostale naknade građanima i kućanstvima u novcu 27.750 kn

-obveze za ostale naknade građanima i kućanstvima u naravi 7.857 kn

-obveze za kapitalne pomoći bankama i ost. fin. inst. i trgovač. druš.u j.s. 5.962 kn

-ostale nespomenute obveze 13.601 kn

-obveze za naplaćene tuđe prihode – NZN - 22.462 kn

-obveze za naplaćene tuđe prihode - NUV u iznosu 6.926 kn

**Bilješke uz Bilancu**

1. **Bilješka uz AOP 002 – Nefinancijska imovina**

Stanje nefinancijske imovine na kraju proračunske godine iskazano je s povećanjem od 11.825.657 kuna. Završeni su veliki projekti i to projekt izgradnje dječjeg vrtića i projekt sanacije smetlišta, početak izgradnje školske sportske dvorane, što je u Bilanci je to rezultiralo povećanjem imovine Općine uz pridržavanja pravila struke u svezi ispravka vrijednosti.

1. **Bilješka uz AOP 004 Materijalna imovina – prirodna bogatstva**

Smanjenje materijalne imovine – prirodna bogatstva u odnosu na početno stanje iznosi 8.360 kn, odnosi se na prodano poljoprivredno zemljište u iznosu 91.548 kn, kupljeno građevinsko zemljište 85.000 kuna, te je u iznosu 1.812 kuna prodana jedna čestica što je rezultiralo smanjenjem.

1. **Bilješka uz AOP 009 Stambeni objekti**

Smanjenje kod stambenih objekata iznosi 50.000 kuna**,** a odnosi se na prodanu ošasnu imovinu iza pok. Koščak.

**Bilješka uz AOP 010 Poslovni objekti**

Povećanje na AOP-u 010 iznosi 8.303.988 kuna u odnosu na početno stanje što je rezultat izgradnje zgrade dječjeg vrtića u iznosu 7.943.295 kn , te iznos od 360.693 odnosi se na ulaganje u zgradu društvenog doma Štefanci Ištoki.

**Bilješka uz AOP 011 Ceste, željeznice i ostali prometni objekti**

Povećanje vrijednosti cesta iznosi 654.277 kuna, odnosi se na modernizaciju odnosno asfaltiranje nerazvrstanih cesta. Nerazvrstane ceste- povećana vrijednost- cesta Brdo Cirkvensko (Jandroković), Paromlinska ulica (Ružići), Put u Brdu Cirkvenskom, Trema Budilovo (Pendelja), Grabrovec(Forjan), Grabrovec (Vitez), Trema-Prkos.

1. **Bilješka uz AOP 012 Ostali građevinski objekti**

Povećanje vrijednosti ostalih građevinskih objekata iznosi 4.870.148 kuna, a to se odnosi na sanaciju odlagališta otpada Trema-Gmanje .

1. **Bilješke uz AOP 013 Ispravak vrijednosti građevinskih objekata**

Povećanje ispravka vrijednosti građevinskih objekata odnosi se na knjiženje ispravka vrijednosti građevinskih objekata u 2020. godini.

1. **Bilješke uz AOP 021 Uređaji, strojevi i oprema za ostale namjene**

Povećanje na uređajima, strojevima i opremi u iznosu 281.294 odnosi se na kupnju traktora, prikolice, opreme za WIFI4EU projekt.

1. **Bilješka uz AOP 052Građevinski objekti u pripremi**

U odnosu na početno stanje smanjena je vrijednost dugotrajne nefinancijske imovine u pripremi za iznos od 1.678.550 kuna. Dječji vrtić stavljen je u uporabu, pa ostaje samo školska sportska dvorana na građevinskim objektima u pripremi.

1. **Bilješke uz AOP 053 Postrojenja i oprema u pripremi** odnosi se na 453.350 kuna opreme za dječji vrtić.
2. **Bilješka uz AOP 064 – Novac u banci i blagajni**

Stanje novčanih sredstava na kraju proračunske godine iznosi 775.212 kn što odgovara iznosu u PR-RAS-u na AOP oznaci 641.

1. **Bilješka uz AOP 081 – Ostala potraživanja**

Stanje potraživanja na kontu 129 iznosi 50.000 kn za projekt vodosprema Trema, gdje se Vodne usluge obvezuju vratiti 50.000,00 kuna kad projekt bude odobren od strane Agencije za plaćanja u poljoprivredi.

1. **Bilješke uz AOP 153 Potraživanja za upravne i administrativne pristojbe po posebnim propisima i naknade**, iskazano povećanje od 79.257 kuna.
2. **Bilješka uz AOP 163 – Ispravak vrijednosti potraživanja za prodanu nefinancijsku imovinu** iznosi 54.255 kuna.
3. **AOP 169 Obveze**

U bilanci na dan 31.12.2020. godine iskazane su obveze u iznosu 1.013.630 kn što odgovara AOP oznaci 036 obrasca Obveze. Obveze su iskazane u manjem iznosu od ostvarenja od prethodne godine u istom izvještajnom razdoblju za 1.135.006 kuna.

1. **Bilješka uz AOP 233-244 (Višak/manjak prihoda )**

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bruto bilance utvrđen višak prihoda poslovanja u iznosu 11.393.341 kn,višak primitaka od financijske imovine u iznosu 995.048 kuna, manjak prihoda od nefinancijske imovine u iznosu 11.993.716 kn, što u konačnici daje višak prihoda od 394.673 kn. Navedeni iznos odgovara iskazanom višku prihoda poslovanja u PR-RAS-u na AOP oznaci 635 – 394.673 kn

Obvezne bilješke uz Bilancu za 2020. godinu jesu:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i
2. Popis sudskih sporova u tijeku – sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava.
3. Tablica popisa ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) nalazi se u prilogu ovih bilješki.
4. Općina Sveti Ivan Žabno ima jednu potencijalnu obvezu po sudskim sporovima u tijeku, to je spor s Trgovačkim poduzećem d.d. u stečaju, gdje je tuženik Općina Sveti Ivan Žabno, tablica u privitku obrazloženja.